Carl Kronlund

Carl August Kronlund (født 25. august 1865 i Skövde, død 15. august 1937 i Stockholm) var en svensk sportsutøver som deltok i de olympiske vinterleker 1924 i Chamonix. 

Kronlund vant en olympisk sølvmedalje i curling under Vinter-OL 1924 i Chamonix. Han var med på de svenske laget som kom på andreplass i curlingturneringen bak Storbritannia. De andre på det svenske laget var  Johan Åhlén, Ture Ödlund, Carl Petersén, Carl-Axel Pettersson, Erik Severin, Karl-Erik Wahlberg og Victor Wetterström.

Tre nasjoner deltok i curlingturneringen som av mange kilder har fremstått som en demonstrasjonsgren, men i februar 2006, noen få dager før de olympiske leker i Torino åpnet, erklærte IOC at curling var en del det av offisielle olympiske programmet i 1924.

OL-medaljer 
 1924  Chamonix -  Sølv i curling  Sverige

Eksterne lenker 
 

Svenske curlingspillere
Olympiske sølvmedaljevinnere for Sverige
Medaljevinnere under Vinter-OL 1924
Deltakere for Sverige under Vinter-OL 1924
Curlingspillere under Vinter-OL 1924
Personer fra Skövde kommun
Fødsler i 1865
Dødsfall i 1937